ไฟแนนซ์ทูเดย์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
17 ส.ค. 2554

....ช.ชดา
แฟนพันธุ์แท้เบอร์กิ้นตัวจริงเสียงจริง คงไม่มีใครเกิน กรรณิกา ชลิตอาภรณ์ กรรมการผู้จัดการแบงก์ไทยพาณิชย์ ที่มีหลายใบล้วนสีสันสดใส ทั้งสีเหลือง สีส้ม สีชมพู แบบคลาสสิก ใครถือก็ดูไม่เก๋เท่าคุณเคซี เพราะจากเบอร์กิ้นอาจจะกลายเป็นเบอร์เก๊ไปซะงั้น
...l...ธนาคารกรุงเทพแสนเสียดาย ที่ต้องยุบ ทีมฟุตบอลสโมสรธนาคารกรุงเทพ เมื่อ 23 ปีก่อน เพราะกฎของแบงก์ชาติที่ห้ามแบงก์ลงทุนในกิจการที่ไม่เกี่ยวกับธุรกิจธนาคาร ทำให้เลิกสนับสนุนทั้งที่ทำมาหลายสิบปี แต่ตอนนี้ฟุตบอลไทยลีกเกิดดังขึ้นมา ทำให้เสียโอกาสไปโดยปริยาย 
...l...ส่วนคนที่จะเลิกลงทุนในธุรกิจที่ไม่เกี่ยวกับกิจการการเงินอีกคนก็คือ ธนาคารกรุงไทย เสี่ยจิ๋ว อภิศักดิ์ ตันติวรวงศ์ กรรมการผู้จัดการแบงก์ ยืนยันขายหุ้นนกแอร์ที่ถืออยู่ 10% ถ้ามีคนเสนอซื้อและขายในราคาไม่ขาดทุนจนน่าเกลียด ดีกว่าแบกไว้แต่ไม่ได้อะไรเลย 
...l...เร็วๆ นี้ก็จะรู้ว่าใครจะนอนมาในเก้าอี้ เอ็มดีธนาคารอาคารสงเคราะห์ หรือ ธอส. แว่วว่าฝุ่นตลบและราคาเก้าอี้แพงขึ้นเรื่อยๆ ใครจะมาก็ตาม มีเงื่อนไขห้ามรื้อฟื้นเรื่องระบบคอร์แบงกิงที่เป็นหนามตำใจเอ็มดีเก่าขึ้นมาอย่างเด็ดขาด
...l...ขอฝากผลงานก่อนเกษียณ สถิตย์ ลิ่มพงศ์พันธุ์ ปลัดกระทรวงการคลัง ยิ่งนับถอยหลังในเก้าอี้ปลัดยิ่งฟิตจัด ไอเดียบรรเจิดเสนอแผนงานมากมายหลายเรื่องจน กรณ์ จาติกวณิช รมว.คลัง รับไปพิจารณาไม่หวาดไม่ไหว 
...l...ก่อนจากกันวันนี้ ภารไดย ธีระธาดา ผู้ช่วยกรรมการผู้จัดการใหญ่ แบงก์ทหารไทย ฝาก ช.ชดา บอกภรรยาช่วยสอนอ่านภาษาไทยหน่อย เพราะกลัวลูกน้องเขียนนินทาแล้วไม่รู้เรื่องครับ